Grow (Jeangu Macrooy-sang)

«Grow» (norsk oversettelse: vokse eller vokser) er en selvbiografisk sang fra 2020 av den surinamske sangeren og låtskriveren Jeangu Macrooy. Sangen ble utgitt 4. mars 2020, og den skulle ha representert Nederland i Eurovision Song Contest 2020.18. mars 2020 avlyste imidlertid EBU konkurransen på grunn av koronaviruspandemien i Europa vinteren 2020.

Om sangen
Bidraget er komponert og fremført av musikeren Jeangu Macrooy. Hans manager, den nederlandske musikeren og produsenten Pieter «Perquisite» Perquin, står bak arrangementet og instrumentene i sangen. 

Macrooy er fra Surinam, men har bodd i Nederland i en årrekke, og har blitt en kjent person i landets musikkliv. Han omtaler «Grow» som en selvbiografisk sang, og sier at han skrev den i en «mørk periode». Sangen har engelsk tekster og er en personlig historie om å bli eldre, og jakten på å finne seg selv. Den handler videre om å bli eldre og innse at det ikke finnes noen klappet og klar vei til lykke – og at livet er en serie med opp- og nedturer, noe som til slutt gjør at vi vokser.

Eurovision Song Contest

Sangen skulle representere Nederland på hjemmebane i Eurovision Song Contest 2020, etter at den nederlandske kringkasteren AVROTROS internt valgte Jeangu Macrooy til å representere landet i konkurransen. Som vertsnasjon var Nederland automatisk kvalifisert til finalen i Rotterdam Ahoy lørdag 16. mai 2020. Men på grunn av koronavirusutbruddet i Europa vinteren 2020 besluttet EBU å avlyse konkurransen for å hindre spredning av koronaviruset SARS-CoV-2 og den medfølgende sykdommen covid-19. Macrooy skal i stedet delta i Eurovision Song Contest 2021, men med sangen «Birth of a New Age».

Musikkvideo
Sangens offisielle musikkvideo er regissert av Joe Roberts, og ble i likhet med låten sluppet 4. mars 2020.

Listeplasseringer

Sporliste

Utgivelseshistorikk

Referanser 

Bidrag til Eurovision Song Contest 2020
Nederlandske sanger
Sanger fra 2020
Nederlandsk musikk